ตัวแทนรายได้พุ่ง1.2หมื่นล้าน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

ผลพวงยอดขายประกันชีวิตโต
แห่สมัครสอบใบอนุญาตขายโพสต์ทูเดย์ — คปภ.เผย 5 เดือนแรก ตัวแทนทั้งระบบทำรายได้เข้ากระเป๋าแล้ว 1.26 หมื่นล้านบาท เพิ่มขึ้น 13% 
ส่วนวิจัยและสถิติ ฝ่ายวางแผนและพัฒนาระบบการตรวจสอบ สำนักงานคณะกรรมการกำกับและส่งเสริมการประกอบธุรกิจประกันภัย (คปภ.) เปิดเผยว่า ช่วง 5 เดือนแรก (ม.ค.พ.ค.) ปี 2553 ตัวแทนและนายหน้าประกันชีวิตได้รับค่าจ้างและค่าบำเหน็จรวมเป็นเงิน 1.26 หมื่นล้านบาท เพิ่มขึ้น 13% เมื่อเทียบกับงวดเดียวกันของปีที่ผ่านมา แยกเป็นรายได้ค่านายหน้าจากลูกค้าใหม่ 7,663 ล้านบาท เพิ่มขึ้น 14.7% และรายได้จากค่านายหน้าลูกค้าเก่า 4,984 ล้านบาท เพิ่มขึ้น 10.2% 
ทั้งนี้ ไม่รวมรายได้จากการเอาประกันภัยต่อ ขณะที่บริษัทประกันชีวิตมีกำไรสุทธิงวด 5 เดือนแรก เพิ่มขึ้นมากถึง 32.5% เป็นเงิน 1 หมื่นล้านบาท เนื่องจากกำไรมาจากการลงทุนเพิ่มขึ้น 40.8% เป็นจำนวนเงิน 1.6 หมื่นล้านบาท ขณะที่กำไรจากการดำเนินงานทำได้ 1.3 หมื่นล้านบาท ลดลง 14.1% จากงวดเดียวกันของปีที่ผ่านมา
นางบุษรา อึ๊งภากรณ์ ผู้อำนวยการสมาคมประกันชีวิตไทย กล่าวว่า เฉพาะเดือน ก.ค. 2553 ที่ผ่านมา มีผู้สมัครสอบความรู้เพื่อขอรับใบอนุญาตเป็นตัวแทนประกันชีวิตทั่วประเทศจำนวน 11,907 คน เพิ่มขึ้น 922 คน หรือเพิ่มขึ้น 8.4% 
ขณะที่ 7 เดือนที่ผ่านมา มีผู้สมัครสอบตัวแทนประกันชีวิตรวมทั้งสิ้น 75,077 คน ลดลงจากระยะเดียวกันของปีก่อนจำนวน 6,758 คน หรือลดลง 8.25% 
ดังนั้น จะเห็นว่าอัตราการติดลบของผู้เข้าสอบตัวแทนลดลง จากช่วงเดียวกันของไตรมาสแรกที่ผู้เข้าสอบใบอนุญาตตัวแทนใหม่ลดลงกว่า 30% แต่ยอด 7 เดือนเริ่มดีขึ้นมาก ซึ่งเป็นผลจากบริษัทประกันชีวิตมีการทำกิจกรรมเพื่อสรรหาตัวแทนใหม่เข้ามาร่วมงานอย่างคึกคัก มีการเดินสายไปจัดสัมมนาอาชีพตัวแทนตามจังหวัดต่างๆ อย่างคึกคัก ประกอบกับช่วงครึ่งปีหลังจะเป็นช่วงของการแข่งขันเพื่อทำคุณวุฒิต่างๆ
ด้านสมาคมประกันชีวิตไทย ระบุว่า ช่วงครึ่งปีแรกที่ผ่านมาบริษัทประกันชีวิตทั้งระบบมีเบี้ยปีแรก หรือเบี้ยใหม่ 2.9 หมื่นล้านบาท เพิ่มขึ้น 6% ซึ่งเพิ่มขึ้นในอัตราที่ลดลงเมื่อเทียบกับงวดเดียวกันของปีก่อนที่เพิ่มขึ้น 24% เบี้ยต่ออายุ 9.5 หมื่นล้านบาท อัตราการต่ออายุ 88% ซึ่งดีขึ้น 2% เมื่อเทียบกับงวดเดียวกันของปีก่อน เบี้ยชำระครั้งเดียว 1.3 หมื่นล้านบาท เพิ่มขึ้น 10% รวมเบี้ยรับทั้งสิ้น 1.3 แสนล้านบาท เพิ่มขึ้น 15%
อย่างไรก็ตาม ธุรกิจประกันชีวิตต้องเผชิญกับอุปสรรคใหม่ คือ อัตราดอกเบี้ยในตลาดเงินที่เพิ่มสูงขึ้น หลังธนาคารพาณิชย์ปรับดอกเบี้ยเงินฝากเพื่อระดมเงินรองรับการปล่อยสินเชื่อและอัตราดอกเบี้ยนโยบายของธนาคารแห่งประเทศไทย ทำให้ลูกค้าอาจหันไปฝากเงินกับธนาคารแทนบริษัทประกัน